હ્યુગોએ તેની અવગણના કરીને ઓઈલ કંપનીઓને ચૂકવણી કરીને ઓઈલ કંપનીઓને તગેડવા માંડી. સામે અમેરિકાએ વેનેઝુએલાને ભિડાવવા માટે તેના પર નિયંત્રણો લાદવા માંડ્યાં. શાવેઝે અમેરિકાની અવગણના કરીને વેનેઝુએલાને ઓઈલ કંપનીઓની જાળમાંથી બહાર કાઢ્યું પણ તેના કારણે અમેરિકા ભડકી ગયું. અમેરિકાએ વેનેઝુએલા પર નિયંત્રણો વધારવા માંડ્યાં. સામે શાવેઝ પણ મચક આપવા નહોતા માગતા. તેમણે વેનેઝુએલાના અર્થતંત્રને સધ્ધર કરવા માટે આવકના બીજા સ્રોત ઉભા કરવા માંડ્યા. રશિયા અને ચીન સહિતનાં અમેરિકા વિરોધી પરિબળોએ પણ મદદ કરવા માંડી. શાવેઝ કાબેલ શાસક હતા તેથી વેનેઝુએલા અમેરિકાનાં નિયંત્રણો સામે પણ ઝીંક ઝીલી ગયું.